Forslag til tillæg nr. 4 til Kommuneplan 2013-2024 for udvidelse af område til 
blandet bolig og erhverv i [adresse], Svebølle 
Sagsfremstilling 
13.    Forslag til tillæg nr. 4 til Kommuneplan 2013-2024 for udvidelse af område til blandet 
bolig og erhverv i [adresse], Svebølle  
                                                                                                                        Åbent 
Sagsnr.: 326-2014-94821       J.nr.: 01.02.15            Iver Kristoffersen.: 326-2014-262733 
  
[adresse] 
Forslag til tillæg nr. 4 til Kommuneplan 2013-2024 (bilag 1) er udarbejdet med afsæt i en konkret ansøgning om 
udvidelse af en VVS-virksomhed i landzone og som opfølgning på Teknik- og Miljøudvalgets beslutning på møde 
den 2. juni 2014, pkt. 14, om at gennemføre en foroffentlighed efter planloven. 
  
Formålet med plantillægget er at danne grundlag for, at ejendommen [adresse] kan indgå i 
kommuneplanens rammeområde S6.BL06 til blandet bolig og erhverv. Med tillægget overføres ejendommen 
således fra landområde til den afgrænsede landsby [adresse]. Ejendommen forbliver i landzone. 
  
Indenfor område til blandet bolig og erhverv kan etableres mindre virksomheder. Erhverv kan omfatte håndværks- og 
servicevirksomheder inden for fremstilling, byggeri og anlæg, engroshandel, transport og lignende inden for 
miljøklasse 1-3. Hvis virksomheden omfattes af kommuneplanlagt rammeområde, vil der være afsæt for at 
sagsbehandle en ansøgning om landzonetilladelse til udvidelse af den pågældende virksomhed. 
  
Forud for udarbejdelsen af kommuneplantillægget er der gennemført en foroffentlighed efter planloven, da området 
ikke indgår som et kommende rammeområde i gældende planlægning. Ideer og forslag har været indkaldt i 
perioden 2. juli til den 30. juli 2014. Der indkom ingen bemærkninger hertil. 
  
I forbindelse med udarbejdelsen af kommuneplantillægget er der foretaget en screening efter lov om miljøvurdering 
af planer og programmer. Screeningen har været udsendt i høring. På denne baggrund konkluderes det, at 
planforslaget ikke vurderes at kunne få væsentlig indvirkning på miljøet, hvorfor der ikke skal gennemføres en 
egentlig miljøvurdering.  
  
BEHANDLING 
Direktionen, Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Teknik- og Udviklingsdirektøren indstiller, at: 
· Forslag til tillæg nr. 4 til Kommuneplan 2013-2024 vedtages til offentlig fremlæggelse 
· Konklusion om, at der ikke skal gennemføres miljøvurdering offentliggøres 
· Teknik og Miljø bemyndiges til at foretage evt. redaktionelle rettelser til planforslaget. 
  
ØKONOMISKE KONSEKVENSER 
Sagen har ingen økonomiske konsekvenser for Kalundborg Kommune. 
  
Direktionens møde den 30. september 2014: 
Direktionen vedtog at anbefale teknik- og udviklingsdirektørens indstilling. 
  
Bilag 
  
  
Bilag 1 - Forslag til kommuneplantillæg nr. 4 
326-2014-267876 
  
  
  
Teknik- og Miljøudvalgets møde den 6. oktober 2014: 
Udvalget vedtog at anbefale teknik- og udviklingsdirektørens indstilling. 
